RESOLUCIÓN do 7 de novembro de 2012 pola que se procede á publicación dos requirimentos de documentación xustificativa das axudas concedidas ao abeiro da Resolución do 1 de decembro de 2011, que estableceu as bases reguladoras e anunciou a convocatoria de subvencións, en réxime de concorrencia competitiva, a proxectos de enerxías renovables (Diario Oficial de Galicia número 236, do 13 de decembro).
Instituto Enerxético de Galicia — III. Outras disposicións — 20/11/2012

Unha das obrigas dos beneficiarios das axudas recollidas no artigo 18, letra b), da Resolución do 1 de decembro de 2011 pola que se establecen as bases reguladoras e se anuncia a convocatoria anticipada de subvencións a proxectos de enerxías renovables con financiamento procedente de fondos comunitarios derivados do Programa operativo Feder-Galicia 2007-2013 (en diante bases reguladoras), consiste en xustificar ante o Instituto Enerxético de Galicia o cumprimento dos requisitos e condicións, así como a realización da actividade e o cumprimento da finalidade que determinen a concesión ou desfrute da subvención.
A dita obriga establécese igualmente cun alcance xeral no artigo 11, letra b), da Lei 9/2007, do 13 de xuño, de subvencións de Galicia.
Por tal motivo todas aquelas persoas beneficiarias das axudas deberán achegar os documentos xustificativos dos investimentos subvencionados, que aparecen descritos nas distintas letras e puntos do artigo 20 das bases reguladoras.
O día 31 de outubro de 2012 era a data límite para presentar esa documentación, segundo dispuxo a Resolución do 5 de setembro de 2012 (DOG número 174, do 12 de setembro) sobre ampliación do prazo inicialmente fixado polo propio artigo 20 das bases reguladoras (15.9.2012). Exceptúase unicamente a liña de axudas de biogás/gasificación que mantén o día 31 de decembro de 2013.
Non obstante, nese mesmo artigo disponse que unha vez transcorrido o período de xustificación sen que o beneficiario presente a documentación, será requirido para que no prazo improrrogable de 10 días hábiles achegue os ditos documentos que, en todo caso, deberán xustificar a execución e investimentos do proxecto completamente dentro do prazo anteriormente indicado (a referida data límite do 31 de outubro).
Atendendo ao disposto no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, substitúese a notificación individual pola publicación no
Diario Oficial de Galicia
dos expedientes que se atopan sen xustificar, remitindo as persoas beneficiarias ao taboleiro electrónico habilitado para estes efectos na páxina web do Inega (www.inega.es), onde se establecerá o contido pormenorizado do requirimento que se fai.
En virtude do anterior,
RESOLVO:
Primeiro. Ordenar a publicación no
Diario Oficial de Galicia
da listaxe daqueles expedientes dos que non consta a documentación xustificativa dos investimentos subvencionados, segundo a relación por liñas de axuda que figuran no anexo.
Segundo. Requirir as persoas beneficiarias incluídas no dito anexo para que, no prazo improrrogable de dez (10) días hábiles contados desde o seguinte ao da publicación desta resolución no
Diario Oficial de Galicia
, acheguen os documentos de xustificación preceptivos conforme se lles indica no requirimento que poderán consultar no taboleiro electrónico. De non o facer, será causa denegatoria da axuda por falta de xustificación e procederase ao arquivo do expediente, logo da correspondente resolución que será ditada nos termos previstos no artigo 42 da Lei 30/1992, do 26 de novembro, xa citada.
Terceiro. Remitir ao taboleiro electrónico as persoas interesadas para obter a información particularizada do requirimento. Para acceder ao seu contido establécense dúas posibilidades:
1ª Acceso pola páxina web do Instituto Enerxético de Galicia www.inega.es na parte dereita da portada, na opción taboleiro electrónico, onde, unha vez que acceda, deberá teclear o código electrónico alfanumérico que aparece na esquina inferior esquerda da solicitude de axuda presentada no seu día.
2ª Acceso a través do correo electrónico remitido a cada solicitante, sen necesidade de teclear o código electrónico alfanumérico, pois enlaza directamente co taboleiro de modo que o usuario xa ten á vista os documentos que figuran no arquivo.
Cuarto. En caso de dúbida, dificultades técnicas ou necesidade de máis información durante o prazo do requirimento, poderanse dirixir a esta entidade pública a través dos teléfonos 981 54 15 31/981 54 15 30 / 981 54 15 24, do número de fax: 981 54 15 15 ou do enderezo de correo electrónico info@inega.es
Santiago de Compostela, 7 de novembro de 2012
Enerxía solar térmica:
Enerxía solar fotovoltaica illada:
Enerxía solar fotovoltaica conectada á rede:
Caldeiras de biomasa: